# plan for et trygt og godt Psykososialt barnehagemiljø - idébank

Barnehagene arbeider selvstendig med å skape og opprettholde et trygt og godt psykososialt barnehagemiljø for sine barn, og de har ulike innfallsvinkler og arbeidsmetoder. Det finnes mye nyttig fagstoff og materiell til bruk i arbeidet. Her følger en liten idébank.

I forbindelse med revideringen av planen er det lagt til nye forslag til rutiner, prosedyrer og maler, basert på barnehagemyndighetens erfaringer, barnehagenes arbeid og eksterne ressurser. Det er bl.a. hentet inspirasjon fra Utdanningsdirektoratets Kompetansepakke om trygt og godt barnehagemiljø. Sjekklistene, rutinene og malene er tenkt som utkast som kan bearbeides til egen barnehage.

## ressurser

* Utdanningsdirektoratet: Barnehagemiljø.   
  <https://www.udir.no/laring-og-trivsel/barnehagemiljo/>
* Utdanningsdirektoratet: Film – Inkluderende lekemiljø. <https://www.udir.no/utdanningslopet/sfo/stottemateriell-til-rammeplanen-for-sfo/film-lekemiljo/>
* Læringsmiljøsenteret: Slik kan barnehager jobbe med mobbing.  
   <https://www.uis.no/nb/slik-kan-barnehager-jobbe-med-mobbing>
* Læringsmiljøsenteret: Film – Begynnende mobbeatferd i barnehagen. <https://www.youtube.com/watch?v=6YbdNDE4Tos>
* Foreldreutvalget for barnehager (FUB): Hvordan skape et trygt og godt barnehagemiljø?<https://foreldreutvalgene.no/fub/materiell/hvordan-skape-et-trygt-og-godt-barnehagemiljo/?gad_source=1&gclid=CjwKCAjwufq2BhAmEiwAnZqw8hVTaEq04Qorj4eH2EK21UpYQ_yXgRav9bjaAAgHdCPPD8JogtsjwxoCUBQQAvD_BwE>
* Foreldreutvalget for barnehager (FUB): Mobbing i barnehagen. <https://foreldreutvalgene.no/fub/materiell/laer-om-mobbing-i-barnehagen/>
* Partnerskap mot mobbing. <https://www.partnerskapmotmobbing.no/>
* Organisasjonen Voksne for Barn: Mobbing. <https://vfb.no/rad-og-tips/tema/mobbing/>
* Rollemodeller mot mobbing. Redd Barna. <https://www.reddbarna.no/rollemodeller>
* Dialogmodellen. Utgangspunkt i forskningsprosjektet “Hele barnet, hele løpet, mobbing i barnehagen”. <https://dialogmodellen.no/>
* Bok med materiell: Relasjonsskjema med fargekoder.   
  Pape, K. (2002). *Fra ord til handling - fra handling til ord: Rammeplanen - kvalitet og dokumentasjon i barnehagen.* Oslo: Kommuneforlaget.
* Profesjonelt relasjonsarbeid: En verktøykasse til refleksjon over relasjoner. Anne Linder. Tilgjengelig på<https://www.barnehageforum.no/>
* SMARToppvekst. Tønsberg kommune. <https://smartoppvekst.no/>
* Småsteg. Committee for Children, Info Vest Forlag.

<https://www.infovestforlag.no/products/smasteg-barnehage-4-6-ar>

* Grønne tanker – glade barn. Solfrid Raknes.  
  <https://www.gyldendal.no/faglitteratur/psykisk-helse/generell/groenne-tanker-glade-barn/p-10015762>
* [Kan bestemmelsen om skjerpet aktivitetsplikt brukes til å gjøre barnehagen bedre for barn og voksne? by VeilederPOD](https://soundcloud.com/user-116817899/dd030?utm_source=clipboard&utm_medium=text&utm_campaign=social_sharing)

## Litteratur

Helgesen, M. B. (Red.). (2014). *Mobbing i barnehagen: Et sosialt fenomen.* Oslo: Universitetsforlaget.

Idsøe, C. E. & Roland, P. (2017). *Mobbeatferd i barnehagen: Temaforståelse – forebygging – tiltak.* Oslo: Cappelen Damm.

Linder, A. (2019). *Profesjonell relasjonskompetanse: Stjernestunder i det relasjonelle universet.* Oslo: Pedagogisk Forum.

Lund, I. (2015). *«De er jo bare barn»: Om barnehagebarn og mobbing.* Oslo: Pedlex.

Lund, I. & Helgeland, A. (2016). *Mobbing i barnehagen: Anerkjennelse som forebygging.* Oslo: Pedlex.

Pape, K. (2000). *«Æ trur dem søv».* Oslo: Kommuneforlaget.

Pape, K. (2002). *Fra ord til handling - fra handling til ord: Rammeplanen - kvalitet og dokumentasjon i barnehagen.* Oslo: Kommuneforlaget.

Ruud, E. B. (2010). *Jeg vil også være med: Lekens betydning for barns trivsel og sosiale læring i barnehagen.* Oslo: Cappelen Damm.

Stette, Ø. (Red.). (2020). *Ny mobbelov for barnehager: Psykososialt barnehagemiljø.* Oslo: Pedlex.

Öhman, M. (2019). *Innenfor og utenfor: Barns relasjonsarbeid, voksnes ansvar.* Oslo: Pedagogisk Forum.

## Litteratur for barn

* Gunilla Bergstrøm: Albert og udyret, Hvem kan redde Albert Åberg? og Albert og Milla
* Tor Åge Bringsværd: Karsten liker å danse og Når to er sinte på hverandre
* Kaia, Bendik og Trond Brænne: Fremmed
* Trond Brænne: Venner
* Tone Lie Bøttinger: Min storebror apen
* Emma Chichester Clark: Slutt å erte!
* Eva Eriksson: Den nye jakka
* Else Færden: Den stygge drageungen
* Guido van Genechten: Rikki
* Jana Novotny Hunter: Jeg har følelser
* Gry Kappel Jensen: Wilbur – den gule katten
* Lena Klefelt: Otto og Joppa
* Paul Leer-Salvesen: Fy Fabian
* Stefan Ljungqvist: Piggtråd-Pelle
* Ingrid Lund: Mattias er alene
* Egon Mathiesen: Katten med de blå øynene
* Janne Nerheim: Englatrollet Elea
* Camilla Otterlei: Kunsten å møte en bjørn
* Morten N. Pedersen: Bo blir til overs
* Fiona Rempt: Super-venner
* Hanne K. Rohde: Kråka som hadde høydeskrekk
* Kari Stai: Jakob og Neikob
* Birgitta Stenberg: Billy og sinte Lotta, og Bjørn drar på landet
* Mats Wänblad: Lilleving
* Eventyr: Den stygge andungen, Snøhvit, Askepott

## Forebygging av krenkelser og at barn ikke har et trygt og godt barnehagemiljø

Forebygging av krenkelser innebærer å jobbe i forkant med å hindre at det oppstår krenkende atferd.

Barnehagen forebygger tilfeller hvor barn ikke har et trygt og godt psykososialt barnehagemiljø ved å arbeide kontinuerlig for å fremme helsen, trivselen, leken og læringen til barna.

Rettslig grunnlag

Barnehageloven § 41. Nulltoleranse og forebyggende arbeid

Personalets væremåter og handlinger

• Tilstedeværende

• Rollemodell

• Autoritativ

• Anerkjennelse

Sosial kompetanse

• Empati

• Selvhevdelse

• Problemløsning

• Ulike arbeidsmåter

Vennskap, felleskap og lek

• Styrke individets status

• Skape gode relasjoner mellom barn eks. ved lekegrupper

• Fremme inkludering ved personalets deltakelse i lek

• Sikre gode felleskapsopplevelser

Foreldresamarbeid

• Sikre gode relasjoner (åpenhet og dialog)

• Sørge for god informasjon

• Sikre gode møteplasser ved eks. foreldremøter

• Kunnskap og felles forståelse av krenkelser (for eksempel utestenging, mobbing, vold, diskriminering og trakassering), forebygging og håndtering.

Kompetanse og kompetansebygging

• Kompetanse om krenkelser (for eksempel utestenging, mobbing, vold, diskriminering og trakassering), forebygging og håndtering.

• Involvering av hele personalet i kompetansebygging ved kurs, prosjekter og refleksjon

• Systematisk arbeid over tid

• Felles plan mot krenkelser

Nulltoleranse

• Holdning fra personalet – ikke godta krenkelser

• Handlinger fra personalet – gripe inn når krenkelser skjer

## Rutine for nulltoleranse og forebyggende arbeid

*Formål*

Rutinen skal sikre at barnehagen har nulltoleranse for krenkelser som for eksempel utestenging, mobbing, vold, diskriminering og trakassering, og forebygger tilfeller hvor barn ikke har et trygt og godt barnehagemiljø.

*Ansvar*

Alle som arbeider i barnehagen har plikt til å gripe inn når et barn i barnehagen utsettes for krenkelser (nulltoleranse) (§ 41).

Styrer er ansvarlig for at alle ansatte har tilstrekkelig kompetanse til at barnehagen forebygger tilfeller hvor barn ikke har et trygt og godt psykososialt barnehagemiljø, og følge opp krenkelser som skjer i barnehagen.

Rettslig grunnlag

Barnehageloven § 41. Nulltoleranse og forebyggende arbeid

*Barnehagen skal ikke godta krenkelser som for eksempel utestenging, mobbing, vold, diskriminering og trakassering. Alle som arbeider i barnehagen, skal gripe inn når et barn i barnehagen utsettes for slike krenkelser (nulltoleranse).*

*Barnehagen forebygger tilfeller hvor barn ikke har et trygt og godt psykososialt barnehagemiljø ved å arbeide kontinuerlig for å fremme helsen, trivselen, leken og læringen til barna.*

*Nulltoleranse*

Barnehagen skal ikke godta at barn blir utsatt for krenkelser i barnehagen.

Utestenging, mobbing, vold, diskriminering og trakassering er tatt inn som eksempler i lovteksten, men er ikke en fullstendig oppramsing. Krenkelser kan omfatte direkte handlinger og verbale uttrykk rettet mot barn, men også mer indirekte krenkelser som utestenging, isolering og baksnakking. Når det gjelder utestenging, må det i mange tilfeller dreie seg om gjentatt utestenging av samme barn for at det skal være omfattet av kravet om nulltoleranse.

Det skal ikke være høy terskel for hva som anses som krenkelser som barn kan utsettes for.

Plikten til å gripe inn er knyttet til krenkelser som den ansatte selv er vitne til, og som fortsatt pågår. Ofte vil det handle om umiddelbart å stanse negativ oppførsel, for eksempel ved å bryte opp en krangel eller stanse en fysisk krenkelse. Plikten til å gripe inn kan også handle om å inkludere barn i en utfrysingssituasjon, eller stanse, korrigere eller veilede barn som krenker andre barn verbalt.

* Vi følger med og observerer gruppedynamikken og enkeltbarn i ulike aktiviteter, både inne og ute.
* Vi godtar ikke krenkelser som for eksempel utestenging, mobbing, vold, diskriminering og trakassering.
* På personalmøter, avdelingsmøter mv. diskuterer vi hva som er krenkelser, og hvordan vi kan forebygge tilfeller hvor barn utsettes for krenkelser.
* Hvis vi ser at et barn blir utsatt for krenkelser, griper vi inn umiddelbart.

*Noen tegn på at et barn er utsatt for krenkende atferd kan være:*

* Ofte blir utsatt for sårende bemerkninger.
* Gjentatte ganger blir gjort narr av og ydmyket.
* Domineres av andre og dette er et mønster.
* Blir dyttet, sparket eller slått uten å kunne forsvare seg.
* Har sår eller ødelagte klær uten å kunne forklare hvorfor.
* Blir utestengt fra gruppelek.
* Ofte den siste som blir valgt til gruppelek.
* Stadig holder seg til en voksen i utetiden.
* Virker skremt og usikker.
* Vegrer seg for å komme i barnehagen.

*Forebyggende arbeid*

Barnehagen skal forebygge tilfeller hvor barn ikke har et trygt og godt barnehagemiljø ved å arbeide kontinuerlig for å fremme helsen, trivselen, leken og læringen til barna.

Det avgjørende for vurderingen er hvordan barna opplever å ha det mens de er i barnehagen. Barnehagen har et skjerpet ansvar for å ivareta barn med en særskilt sårbarhet. Det er særlig viktig å kartlegge hvem de sårbare barna er, og sørge for å være i forkant før en situasjon oppstår.

* Vi risikovurderer jevnlig det psykososiale barnehagemiljøet og dokumenter arbeidet.
* På personalmøter, avdelingsmøter mv. diskuterer vi hva som er et godt barnehagemiljø, hva som kan oppleves som krenkende atferd og hvordan vi kan forebygge tilfeller hvor barn ikke har det trygt og godt.
* Vi har klare og forståelige grenser for akseptabel atferd, både for barn og ansatte.
* Vi diskuterer hvor grensen går for hva som regnes som makt og tvang, for å bli bevisste våre handlinger og observasjoner. Vi har utarbeidet egen rutine for makt og tvang i vår barnehage.
* Vi sikrer barns medvirkning ved at de blir hørt og involvert i saker som gjelder det psykososiale barnehagemiljøet.
* Vi planlegger og handler ut fra hva som er barnets beste.
* Vi har rutine for å ivareta barn og foreldre ved krenkende handlinger.
* Vi har rutine for samarbeid med PPT, helsestasjonen og barnevern.
* Vi melder avvik ved brudd på rutinene.

*Vi jobber med disse tema for å fremme et trygt og godt psykososialt barnehagemiljø, som også er fastsatt i årsplanen:*

* Forebygging og håndtering av krenkende atferd mot barn.
* Likestilling, likeverd og diskriminering.
* Utvikling av vennskap og sosialt fellesskap.
* Barns medvirkning i planlegging og vurdering av barnehagens virksomhet.
* Foreldresamarbeid om forebyggende og holdningsskapende arbeid for å skape et trygt og godt psykososialt barnehagemiljø.

## Rutine for å sikre at barnehagebarna har et trygt og godt psykososialt barnehagemiljø (aktivitetsplikt)

*Formål*

Det er innført en aktivitetsplikt for å sikre at barnehagebarna har et trygt og godt psykososialt barnehagemiljø. Aktivitetsplikten inneholder fire handlingsplikter og krav til dokumentasjon.

Rutinen skal sikre at barnehagen oppfyller aktivitetsplikten.

*Ansvar*

Styrer er ansvarlig for at alle ansatte har tilstrekkelig kompetanse om aktivitetsplikten, for at barnehagen skal sikre barnehagebarna et trygt og godt psykososialt barnehagemiljø (§ 42).

|  |  |
| --- | --- |
| *Delplikter* | *Ansvarlig* |
| Plikt til å følge med | Alle som arbeider i barnehagen |
| Plikt til å melde fra til styrer og eventuelt eier | Alle som arbeider i barnehagen |
| Plikt til å undersøke | Barnehagen |
| Plikt til å sette inn tiltak | Barnehagen |
| Plikt til å utarbeide en skriftlig plan | Barnehagen |

Rettslig grunnlag

Barnehageloven § 42. Plikt til å sikre at barnehagebarna har et trygt og godt psykososialt barnehagemiljø (aktivitetsplikt)

*Alle som arbeider i barnehagen, skal følge med på hvordan barna i barnehagen har det.*

*Alle som arbeider i barnehagen, skal melde fra til barnehagens styrer dersom de får mistanke om eller kjennskap til at et barn ikke har et trygt og godt barnehagemiljø. Styreren skal melde fra til barnehageeieren i alvorlige tilfeller.*

*Ved mistanke om eller kjennskap til at et barn ikke har et trygt og godt barnehagemiljø, skal barnehagen snarest undersøke saken.*

*Når et barn eller foreldrene sier at barnet ikke har et trygt og godt barnehagemiljø, skal barnehagen undersøke saken og så langt det finnes egnede tiltak, sørge for at barnet får et trygt og godt barnehagemiljø. Det samme gjelder når en undersøkelse som barnehagen selv har satt i gang, viser at et barn ikke har et trygt og godt barnehagemiljø. Tiltakene skal velges på grunnlag av en konkret og faglig vurdering.*

*Barnehagen skal lage en skriftlig plan når det skal gjøres tiltak i en sak. I planen skal det stå*

|  |  |
| --- | --- |
| *a.* | *hvilke problemer tiltakene skal løse* |
| *b.* | *hvilke tiltak barnehagen har planlagt* |
| *c.* | *når tiltakene skal gjennomføres* |
| *d.* | *hvem som skal gjennomføre tiltakene* |
| *e.* | *når tiltakene skal evalueres* |

*Aktivitetspliktens fire handlingsplikter og krav til dokumentasjon*

Følge med

• Rutiner for tilstedeværelse

• Observere enkeltbarn, gruppedynamikk, i ulike aktiviteter, både inne og ute

• Vær oppmerksom på de sårbare barna

• Samtaler med barn

• Samtaler med foreldre

• Snakke om enkeltbarn og barnegruppen på personalmøter og avdelingsmøter

Melde fra

• Til styrer

• Eventuelt barnehageeier i alvorlige tilfeller

• Ved mistanke om eller kjennskap til at et barn ikke har et trygt og godt psykososialt barnehagemiljø

• Lav terskel

Undersøke

• Samtaler med barn

• Samtaler med foreldre

• Samtaler med personalet

• Observasjonslogg, kartleggingsverktøy, sosiogram  eller liknende

• Undersøkene skal iverksettes snarest

• Undersøkelsene skal gi tilstrekkelig grunnlag til å finne frem til egnede tiltak

Sette inn tiltak

• Egnede tiltak på ulike nivå

• Tiltak for enkeltbarn

• Tiltak for barnegrupper

• Tiltak for foreldre

• Tiltak for personalet

• Plikt til å utarbeide en skriftlig plan når det gjøres tiltak i en sak (Tiltaksplan)

1. Hvilke problemer tiltakene skal løse,
2. hvilke tiltak barnehagen har planlagt,
3. når tiltakene skal gjennomføres,
4. hvem som skal gjennomføre tiltakene og
5. når tiltakene skal evalueres.

• Tiltaksplanen dokumenterer oppfølgingen av barnet og arkiveres i barnemappen.

## Skjerpet aktivitetsplikt

Den skjerpede aktivitetsplikten handler om hvem de ansatte skal melde til og hvor raskt de skal melde, dersom en som arbeider i barnehagen krenker et barn.

Begrepet krenkelse skal forstås tilsvarende som i § 41 første ledd.

Kravene til ansattes handlinger følger ellers av den vanlige aktivitetsplikten i § 42.

*Ansvar*

Styrer er ansvarlig for at alle ansatte har tilstrekkelig kompetanse om skjerpet aktivitetsplikt, for at barnehagen skal sikre barnehagebarna et trygt og godt psykososialt barnehagemiljø.

*Rettslig grunnlag*

Barnehageloven § 43. Skjerpet aktivitetsplikt dersom en som arbeider i barnehagen, krenker et barn

*Dersom en som arbeider i barnehagen, får mistanke om eller kjennskap til at en annen som arbeider i barnehagen, krenker et barn med for eksempel utestenging, mobbing, vold, diskriminering eller trakassering, skal vedkommende straks melde fra til barnehagens styrer. Styreren skal melde fra til barnehageeieren.*

*Dersom en som arbeider i barnehagen, får mistanke om eller kjennskap til at styreren i barnehagen krenker et barn med for eksempel utestenging, mobbing, vold, diskriminering eller trakassering, skal vedkommende melde fra til barnehageeieren direkte.*

*Undersøkelser og tiltak etter § 42 tredje og fjerde ledd skal iverksettes straks*

Melde fra

• Til styrer

• Ved mistanke om eller kjennskap til at en som arbeider i barnehagen krenker et barn.

• Styrer skal melde fra til barnehageeier

• Til barnehageeier direkte

• Ved mistanke om eller kjennskap til at styrer krenker et barn.

• Den ansatte skal straks melde fra, dvs. så raskt som mulig.

• Undersøkelser og tiltak skal iverksettes straks.

*Det er vanskelig å karakterisere en person som er i faresonen for å krenke et barn, men kanskje er det enklere å karakterisere de som lite sannsynlig vil krenke et barn:*

• de er trygge i sin rolle

• de har et godt og støttende kollegium

• de har ledere som har en åpen dør og ser dem

• de tør å be om hjelp uten å føle at de mister anseelse

• de får støtte og veiledning i en krevende hverdag

• de har kompetanse til å løse konflikter

• de tør å være åpne om sine utfordringer

• de har gode relasjoner med barna og til foreldrene

• de har respekt i gruppene

## Systematisk arbeid

I barnehageloven § 9 stilles det krav om at barnehageeier skal ha **internkontroll**, for å sikre at barnehagen oppfyller kravene i barnehageloven med forskrifter. Internkontrollen skal være systematisk og tilpasset barnehagens størrelse, egenart, aktiviteter og risikoforhold.

At kontrollen skal være systematisk innebærer at arbeidet med internkontrollen ikke skal være tilfeldig, hendelsesbasert eller spontant. Det må jobbes med dette på en planmessig og metodisk måte. At kontrollen skal være tilpasset barnehagen innebærer at det skal gjøres konkrete vurderinger for den aktuelle barnehagen for å vurdere hvor omfattende og hva slags internkontroll det er behov for. Når det gjelder tilpasning til risikoforholdene, må risikoen først kartlegges og vurderes for å kunne gjøre en slik konkret tilpasning.

Det er utarbeidet en **mal for risikoanalyse** som finnes på nettsiden sammen med planen. Punktene i sjekklistene under kan være gode utgangspunkt for barnehagenes risikoanalyser. Kommunale barnehager kan også gjøre risikoanalysen i Compilo.

|  |  |  |  |  |
| --- | --- | --- | --- | --- |
| **Sjekkliste: Barnehagens oppvekstmiljø** | | | | |
|  | Ja/ alltid | Ofte | Ønskes mer av | Nei/ aldri |
| Reflekterer vi jevnlig over egen praksis i forhold til felles mål og verdier for vår barnehage? |  |  |  |  |
| Har vi fokus på trivsel, likeverd og inkluderende fellesskap? |  |  |  |  |
| Er miljøet blant personale og barn preget av gjensidig omsorg, anerkjennelse, varme og respekt? |  |  |  |  |
| Er miljøet preget av trygghet med rom for humor, spontanitet, oppmuntring og glede? |  |  |  |  |
| Er det rom for undring, spørsmål, uenighet og diskusjon? |  |  |  |  |
| Legger vi til rette for et godt samarbeidsklima mellom personalet og alle foreldrene / foresatte? |  |  |  |  |
| Har vi kompetanse og felles forståelse for hvordan vi skal forebygge og stoppe krenkelser og mobbing blant barna? |  |  |  |  |
| Vet vi hva barnehageloven sier om mobbing og krenkelser, og hvordan vi skal håndtere det dersom noen blant de ansatte krenker eller mobber et barn? |  |  |  |  |

|  |  |  |  |  |
| --- | --- | --- | --- | --- |
| **Sjekkliste: Personalets forhold til barna** | | | | |
|  | Ja/ alltid | Ofte | Ønskes mer av | Nei/ aldri |
| Arbeider vi for at hvert barn skal utvikle trygg tilknytning til sine omsorgspersoner i barnehagen gjennom trygghet, forutsigbarhet og stabilitet? |  |  |  |  |
| Er vi bevisste egne følelser og hvordan vi kan regulere dem for å fremme gode relasjoner? |  |  |  |  |
| Er det rom for at barna viser ulike følelser, at man kan være redd, sint, lei seg og glad? |  |  |  |  |
| Legger vi til rette for, og verdsetter, barnas egne omsorgshandlinger? |  |  |  |  |
| Har vi fokus på alle barnas positive sider og egenskaper? |  |  |  |  |
| Er det noen barn som stadig får mer positiv oppmerksomhet enn andre? |  |  |  |  |
| Er det noen barn som stadig får mer negativ oppmerksomhet enn andre? |  |  |  |  |
| Er vi bevisste på å unngå å ignorere, avvise eller favorisere barn? |  |  |  |  |
| Viser vi interesse for barna og det de har å fortelle, og støtter opp om deres initiativ? |  |  |  |  |
| Støtter vi opp om barnas vennskap, og legger til rette for at alle barn skal ha lekekamerater? |  |  |  |  |
| Er vi tilgjengelige og nær barna, og oppmerksomt til stede der barna leker? |  |  |  |  |
| Veileder vi i lek og aktiviteter, slik at barna utvikler positive sosiale strategier i fellesskap? |  |  |  |  |
| Kommuniserer vi det vi ønsker mer av, og den atferden vi ikke ønsker, med tydelighet og varme? |  |  |  |  |
| Griper vi inn overfor uakseptabel atferd hos barna, og forhindrer at negative sosiale mønstre får utvikle seg? |  |  |  |  |
| Er vi tydelige på at det er negative handlinger vi ikke aksepterer, og at barnet er like verdifullt? |  |  |  |  |
| Viser vi gjennom holdninger og handlinger at vi bryr oss om hvordan barna har det? |  |  |  |  |
| Er vi gode rollemodeller for barna og behandler dem og hverandre med respekt, toleranse og omsorg? |  |  |  |  |

|  |  |
| --- | --- |
| **Melding ved mistanke om eller kjennskap til at et barn ikke har et trygt og godt barnehagemiljø** | |
| Alle som arbeider i barnehagen, skal melde fra til barnehagens styrer dersom de får mistanke om eller kjennskap til at et barn ikke har et trygt og godt psykososialt barnehagemiljø, jf. barnehageloven § 42 andre ledd (Aktivitetsplikt) | |
| Navn melder(e): | |
|  | |
| Barnehage: | Dato for observasjon: |
|  |  |
| Beskriv situasjonen/ hva du har sett/ observert/ er gjort kjent med: | |
|  | |
| Dato og signatur melder(e): | |
|  | |
| Skjemaet leveres til styrer snarest mulig. Styrer skal melde fra til barnehageeier i alvorlige tilfeller. | |

|  |  |
| --- | --- |
| **Undersøkelse av saken** | |
| Ved mistanke om eller kjennskap til at et barn ikke har et trygt og godt barnehagemiljø, skal barnehagen snarest undersøke saken, jf. barnehageloven § 42 tredje ledd.  Vurderinger om barnegruppens og enkeltbarns trivsel og allsidige utvikling skal dokumenteres når det er nødvendig for å gi barnegruppen og enkeltbarn et tilrettelagt tilbud, jf. rammeplanen kapittel 7 (dokumentasjon) | |
| Barnets navn: | Fødselsdato: |
|  |  |
| Barnehage: | Dato: |
|  |  |
| Innhenting av informasjon om hva som er problemet og hva som gjør at barnet ikke har det trygt og godt: | |
| * Ett barn eller flere barn * Den konkrete situasjonen * Hva har skjedd * Hva har skjedd tidligere * Aktuell barnegruppe * Er det noe som gjentar seg * Hvis flere barn er involvert så har alle rett til å bli hørt. | |
| En reell og egnet undersøkelse: Undersøkelsene skal gi tilstrekkelig grunnlag til å finne frem til egnede tiltak | |
| * Samtaler med barn (barnets perspektiv) * Samtaler med foreldre * Samtaler med personalet * Individuell undersøkelse (PPT kan brukes) * Systematisk observasjon * Kartlegging av relasjoner mellom voksen/barn, barn/barn * Kartlegging av voksnes holdninger og barnesyn (tiltak kan være endringer av voksnes holdninger og barnesyn) | |
| Oppsummering/konklusjon: | |
| * Områder der andre kommunalområder har ansvar kvitteres ut (for eksempel barneverntjenesten eller helsetjenesten) * Sammenstille og analysere for å finne egnede tiltak. * Tiltakene skal velges på bakgrunn av en konkret og faglig vurdering. | |
| Barnehagens signatur: | Dato: |
|  |  |

|  |  |
| --- | --- |
| **Notat fra samtale** | |
| Barnets navn: | Fødselsdato: |
|  |  |
| Til stede: | Dato: |
|  |  |
| Hvor samtalen finner sted: | Barnehage: |
|  |  |
| Hva samtalen gjelder: | |
|  | |
| Eventuelle avtaler eller oppfølging: | |
|  | |
| Barnehagens signatur: | Dato: |
|  |  |

|  |  |
| --- | --- |
| **Observasjonslogg** | |
| Barnets navn: | Fødselsdato: |
|  |  |
| Deltagere: | Dato for observasjon: |
|  |  |
| Hvor fant observasjonen sted: | Barnehage: |
|  |  |
| Hva er sett eller hørt: | |
|  | |
| Oppsummering/konklusjon:   * Hva viser observasjonen? * Har barnet det trygt og godt etter observasjon /logg? * Hvorfor ikke? Hva ligger bak? | |
|  | |
| Barnehagens signatur: | Dato: |
|  |  |

|  |  |
| --- | --- |
| **Referat fra møte om trygt og godt psykososialt barnehagemiljø** | |
| Barnets navn: | Fødselsdato: |
|  |  |
| Til stede (foreldre, pedagogisk leder og/eller styrer): | Dato: |
|  |  |
| Hvor møtet finner sted: | Barnehage: |
|  |  |
| Hva møtet gjelder:   * Foreldres / barnets opplevelser * Barnehagens observasjoner * Barnehagen presenterer tiltaksplan for foreldre og gjør eventuelle justeringer i samarbeid med foreldre. | |
|  | |
| Eventuelle avtaler eller oppfølging:   * Dato for evalueringsmøte | |
|  | |
| Barnehagens signatur: | Dato: |
|  |  |
| Kopi av referatet er gitt foreldene.  Eventuelle kommentarer til referatet legges ved referatet. | Dato: |
|  |  |

|  |  |
| --- | --- |
| **Tiltaksplan når et barn ikke har et trygt og godt psykososialt barnehagemiljø** | |
| Barnehagen skal lage en skriftlig plan når det skal gjøres tiltak i en sak, jf. barnehageloven §§ 42 og 43 (aktivitetsplikt). Hensynet til barnets beste skal være grunnleggende ved alle handlinger og avgjørelser som berører barn, og barnet har rett til å gi uttrykk for sin egen mening om saken (å bli hørt) i tråd med barnets alder og modenhetsnivå, jf. barnehageloven § 3. | |
| Barnets navn: | Fødselsdato: |
|  |  |
| Barnehage: | Dato: |
|  |  |
| Hvilke problemer skal tiltakene løse  *Barnehagens undersøkelse viser, eller barn eller foreldre forteller, at barnet ikke har et trygt og godt psykososialt barnehagemiljø.* | |
|  | |
| Hvilke tiltak har barnehagen planlagt  *Barnehagens undersøkelse skal gi tilstrekkelig grunnlag til å finne frem til riktige tiltak.*  *Involvere aktuelle foreldre. Barn og foreldre kan også komme med forslag til tiltak.*  *Tiltakene skal være faglig forankret og hensynet til barnets beste skal være grunnleggende. Mange saker fordrer tiltak på både individ-, gruppe- og barnehagenivå.* | |
|  | |
| Hvem skal gjennomføre tiltakene  *Personalet informeres og er ekstra tett på barna en tid.* | |
|  | |
| Når skal tiltakene gjennomføres  *Angi tiltakets varighet; dato fra og til / «frem til barnet og foreldrene bekrefter et trygt og godt miljø»* | |
|  | |
| Når skal tiltakene evalueres  *Plikten til å sette inn tiltak omfatter også en plikt til å evaluere og eventuelt justere tiltakene underveis. Angi tidspunkt for evaluering. Ved behov kan planen revideres før oppsatt tidspunkt.* | |
|  | |
| Barnehagens signatur  *Barnehagen/barnehageeier er ansvarlig for at tiltak gjennomføres.* | *Dato* |
|  |  |

|  |  |
| --- | --- |
| Evaluering av tiltakene  *Oppfølgingssamtaler med involverte barn, foreldre og ansatte. Spesifiser hvilket tiltak som evalueres og dato for evaluering. Beskriv hvorvidt tiltaket skal videreføres eller avsluttes.* | |
|  | |
| Nye eller endrede tiltak  *Før på nye tiltak når det er nødvendig. Avslutt tiltak som ikke fungerer, men ikke slett dem fra planen. Dette er med på å vise helheten i det som er gjort. Planen legges i barnets mappe.* | |
|  | |
| Barnehagens signatur | Dato |
|  |  |

**Alternativt oppsett**

Tiltaksplan når et barn ikke har et trygt og godt psykososialt barnehagemiljø

Barnets navn og fødselsdato:

Barnehage:

Dato:

|  |  |  |  |  |
| --- | --- | --- | --- | --- |
| Hvilke problemer skal tiltakene løse: | Hvilke tiltak har barnehagen planlagt: | Hvem skal gjennomføre tiltakene: | Når skal tiltakene gjennomføres: | Når skal tiltakene evalueres: |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Barnehagens signatur

Dato: